
En tragisk skæbne


Bente og Suzzie fortsatte med at mødes en gang imellem for at snakke sammen og lære hinanden lidt at kende. Når de mødtes, startede de som regel med at spise aftensmad sammen, og så sad de og snakkede om alle mulige ting resten af aftenen. Hvad der sådan lige faldt dem ind. De havde allerede mødtes flere gange. Denne gang var det Suzzie, der var vært for deres lille sammenkomst. Der var kun de to.


Suzzie havde selvfølgelig sørget for maden, og der var rigeligt. Men hun var sluppet meget nemt om ved det, syntes Bente, for hun havde bare ringet efter noget fast food. Der var pizza og pommes fritter og nogle krydrede kyllingenuggets og en slags isdessert og en flaske billig rødvin. Suzzie var vist vant til at spise meget fast food. Det var Bente ikke. Men de skulle jo lige vænne sig til hinandens forskellige måder at gøre tingene på.


De havde fundet frem til, at de skulle fortælle noget om sig selv og deres opvækst, så de kunne lære hinanden og deres baggrund lidt bedre at kende. Bente lagde for med at fortælle om ingeniørfamilien i Aalborg. Det sværeste for hende var, da hun skulle fortælle om bilulykken, hvor begge hendes forældre var blevet dræbt. Hun skulle selv have været med i bilen, men meldte fra med kort varsel. Det var jo lidt af en mundfuld. Det var ganske vist syv år siden, men hun kunne mærke, at det stadig påvirkede hende en hel del at tale om det.


Efter en god stærk kop kaffe var det Suzzies tur. Bente var godt klar over, at hun nok ikke havde haft det særlig nemt, ud fra alt det med, at Suzzies mor var blevet stemplet som familiens sorte får. Men hun blev alligevel chokeret, da hun hørte, hvordan det havde været.


Suzzie lagde hårdt ud lige fra starten: ”Min mor var narkoluder, men det har du sikkert hørt. Men det var hun altså. Eller det blev hun. Der var jo nogen, der gjorde hende til det. Det var først efter, at hun havde fået mig og efter, at hun var flyttet til København.


Min mor stammede jo fra Aalborg, ligesom min far og din familie. Bare hun var blevet der. Der var der, hun havde mødt ham din farbror, Karl-Erik, som er min far. De giftede sig og fik mig. Men ægteskabet holdt ikke ret længe. Det var vist min mor, der ret hurtigt blev træt af Karl-Erik. Hun syntes vist, at han var lidt tung i det, og noget sløv i optrækket. Hun var vist begyndt at længes efter en, der var lidt mere gang i. det har hun selv fortalt mig. En med lidt mere krudt i røven. Og det fandt hun så. En fyr, der hed Kenneth. En rigtig flot fyr. Høj og flot og charmerende. Sådan en, som alle pigerne var vilde med. Hun var sikkert pissestolt over, at det var lykkedes hende at score ham. så hun blev skilt fra Karl-Erik og giftede sig med Kenneth i stedet, og så rejste de til København. Min mor tog selvfølgelig mig med. Så der mistede jeg forbindelsen med min far. Jeg kunne slet ikke huske ham. Jeg var kun knap to år gammel. I mange år gik jeg ud fra, at det var Kenneth, der var min far. Men min mor rejste altså til København sammen med Kenneth. I begyndelsen gik det meget godt. Min mor var så smuk. Vil du se nogle billeder af hende som ung?”


Hun fandt nogle gamle amatørfotos frem og viste dem til Bente.


”Er hun ikke smuk? Hun var så smuk og blid og kærlig. Det sagde alle, der kendte hende dengang. Var det derfor, mændene blev så vilde med hende, så de begyndte at udnytte hende? Hvis hun nu havde været en sur og tudegrim kælling, der vrissede af alt og alle, så havde hun måske fået lov til at være i fred, uden at der var nogen mænd, der gad udnytte hende og prøve at lave penge på hende. Det har jeg tit tænkt på. Hvor er det urimeligt, at det skal være sådan, synes du ikke?


Men efter hvad jeg har fået at vide,” fortsatte Suzzie, ”så begyndte det meget godt i København, men det begyndte hurtigt at køre skævt. Min mor havde fået arbejde i et supermarked, og det var jo meget godt til en start, bortset fra, at lønnen ikke var ret høj. Kenneth havde fået den idé, at han ville starte et vognmandsfirma med små lastbiler og store varevogne, i stil med det, der hedder Mini-Trans. Så han fik anskaffet en kassevogn, der var et par år gammel. Købt på kredit selvfølgelig. Problemet var bare, at han havde svært ved at få nok at køre med, så han tjente ikke ret meget. Han kunne dårlig nok klare afdragene på bilen. Han gad vist heller ikke gøre sig særlig meget umage med det. Han ville hellere feste. Allerede i Aalborg havde han været noget af en festabe, der helst ville gå i byen og feste så tit som muligt, men han havde dog prøvet at holde lidt igen.


Men nu tog det helt overhånd. Med sit udadvendte og charmerende væsen havde han en særlig evne til at gøre sig til festens midtpunkt, så han kunne sole sig i alles og især pigernes beundring, og det gav ham åbenbart noget, som han nærmest var blevet afhængig af.


Så nu festede han igennem torsdag, fredag og hele weekenden og duede ikke til ret meget resten af ugen. Han drak mere og mere og røg en masse hash, og var begyndt at tage nogle opkvikkende stoffer, så han kunne holde den gående hele natten. Han prøvede også at hive min mor med til de der fester, men det gad hun ikke altid, og så blev han sur på hende over det.


Hun havde jo også mig, hun skulle tage sig af, og jeg tror nok, jeg var hendes et og alt. Det har jeg fået at vide af dem, jeg kendte dengang. Jeg var efterhånden blevet omkring fem år, så jeg har selv nogle erindringer fra den tid. Jeg husker min mor som den kærligste og mest omsorgsfulde mor, man kunne ønske sig, og hvis største ønske var at gøre det så godt som overhovedet muligt for sit barn.


I mellemtiden var Kenneths lille vognmandsfirma gået fallit og havde efterladt en gæld, som han havde fået tørret af på min mor, så hun kom til at hænge på gælden, selv om hun slet ikke havde haft noget med det at gøre. Han gad åbenbart ikke finde sig et almindeligt arbejde, så nu ville han have, at min mor skulle forsørge ham – og det vil sige også skaffe penge til alle hans druk- og værtshusture og stigende forbrug af stoffer. Og det var jo umuligt med den løn, hun fik i supermarkedet.


Men så sagde han, at hun da nemt kunne tjene nogle ekstra penge. Han var sikker på, at der var mange af de mænd, han kendte og dem, han mødte til festerne, der gerne ville betale penge for at være sammen med én, der var så flot og lækker som hende. Min mor sagde nej, men han var begyndt at blive mere grov og undertiden også voldelig, og til sidst fik han presset og truet hende til det. Bare nogle få stykker, og hun måtte da godt beholde lidt af pengene selv, sagde han. Det var sådan, det begyndte.


Heldigvis skulle hun ikke ud på gaden og trække. I stedet kom mændene hjem i vores lejlighed, hvor vi boede. Snart blev det sådan, at der kom 2-3 mænd hver aften, når hun var kommet hjem fra arbejde, og 6-7 stykker lørdag og søndag, når hun ikke skulle på arbejde i weekenden. Kenneth skulle have alle pengene, og han førte nøje regnskab med, hvor meget hun tjente. Så hun kunne ikke engang bruge nogle af pengene til at betale af på den gæld fra hans mislykkede vognmandseventyr, som han havde fået læsset over på hende. Nej, det måtte hun skam selv ligge og rode med. Sådan var han blevet over for hende. Han var efterhånden blevet så grov, så hun ikke turde sige ham imod.


Efter et stykke tid forlangte han, at hun skulle gå ned på halv tid i supermarkedet og så tage nogle flere mænd hver dag. Hun turde ikke sige nej, for han havde vist, at han også var parat til at gøre alvor af truslerne. Hun havde det dårligt med at skulle prostituere sig. Enormt dårligt. Af og til kunne hun ikke styre sig, men blev sur og vranten over for mændene. Og det var jo ikke det, de forventede. Så klagede de til Kenneth, og han havde straks en løsning.


”Nu skal du bare se,” sagde han, ”Jeg har de her små piller. De er rigtig gode. Dem skal du bare tage, så bliver du i godt humør igen. så blir du glad og smilende, sådan som mændene gerne vil have dig. Det der sure fjæs dur ikke. Så bliver det også meget nemmere og mere behageligt for dig selv.”


Det sidste var jo desværre rigtigt nok. Det var det, der gjorde de der piller så farlige. Min stakkels mor begyndte at tage dem, fordi det dumme svin påtvang hende dem. Men meget hurtigt fandt hun ud af, at de faktisk hjalp hende til bedre at kunne holde det ud. Det betød til gengæld også, at hun fandt sig i mere og mere. Det var sådan, hun begyndte at tage stoffer. Det varede ikke længe, før hun blev afhængig af dem for at kunne hen olde tilværelsen som luder ud. De mænd, der kom hos hende, var også blevet nogle lidt mere grove typer, i hvert fald mange af dem.


I løbet af de næste par år begyndte Kenneth at sælge stoffer i stor stil. På et tidspunkt blev han anholdt for det, dømt og sat i fængsel. Men det betød bare, at en af hans medhjælpere overtog rollen med at fastholde hende i den form for tilværelse, fordi han kunne tjene på hende. Det var en ung fyr, der var rigtig ubehagelig.


Men kort efter mødte hun en mand på omkring fyrre, som tilbød at hjælpe hende. Både med at slippe for den unge fyr, som han hurtigt fik sat på plads. Men også på andre måder. Han var åbenbart ret velhavende og tilbød at betale den gæld, som Kenneth havde fået læsset over på hende, så hun slap for det problem, som han kunne se plagede hende rigtig meget. Det var en stor lettelse for hende.


OEBPS/images/cover.jpg
HENRIK NEERGAARD

SUZIIES
FORTID OG
BENTES
FERIE





OEBPS/nav.xhtml




		Indholdsfortegnelse



		En tragisk skæbne



		Manden på biblioteket



		Sommerpensionatet i Tisvildeleje



		Med Erik i Paris



		Ferien begynder



		Bentes roman – og Christians



		Manden på stranden



		Deirdre Blackstones inspiration



		De gamle roser i Lord Williams park



		Hun måtte finde på en god forklaring



		Kolofon









Page List





		5



		6



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		4











